חוסיין טאיב

חוסיין טאיב (בפרסית: حسین طائب, בתעתיק מדויק: חֹסֵין טַאאֵבּ; נולד ב-1963) הוא איש דת שיעי איראני ובכיר במשמרות המהפכה האסלאמית. עד 23 ביוני 2022 הוא היה ראש ארגון המודיעין של משמרות המהפכה האסלאמית.Hosein Taeb Iran Rises. August 30th, 2009. accessed 23-September-2009 לאור חיסול מהנדסי האטום ואנשי חיל האוויר האיראנים על אדמת איראן, כנראה על ידי המוסד הישראלי, ואי הצלחתו לנקום במדינת ישראל באמצעות חוליות מחסלים שנשלחו לטורקיה ולארגנטינה, חוסיין טאיב פוטר, ובמקומו מונה מוחמד כאזמי.

 ביוגרפיה 
על פי אגודת הסטודנטים האיראנית ה"פרו-ממשלתית", טאיב נולד ב-1342 (בשנת 1963/4). לאחר שלמד בחטיבת הביניים, הוא למד בסמינר/מכללה ובמרכזים האסלאמיים והגיע לתואר מתקדם (חארג') במשפטים אסלאמיים לאחר שלמד בטהראן, במשהד ובקום. הוא למד, בין היתר, אצל המנהיג העליון עלי ח'אמנאי. טאיב הצטרף למשמרות המהפכה (המפקח על הבסיג' – ארגון המתנדבים הצבאי למחצה שנוסד על ידי מנהיג המהפכה האסלאמית אייתוללה רוחאללה ח'ומייני). בשנת 1361 (1982/3) והחל את עבודתו באזור 10 של טהראן והמשיך לקום ולמשהד. הוא היה "במשך זמן מה המתאם של משמרות המהפכה עם המנהיג העליון וכן מפקד מחלקת התרבות של מכללת האימאם חוסיין".

תחת פיקודו של טאיב, יחידות הבסיג' היו פעילות מאוד בדיכוי המחאה נגד תוצאות הבחירות לנשיאות איראן ותנועת המחאה 2009. הדיכוי האלים גרם למותם של לפחות עשרות מפגינים ברחובות או בכלא.The Rise of the Iranian Dictatorship, GENEIVE ABDO. OCTOBER 7, 2009 accessed 13-October-2009

סוכנות הידיעות פארס האיראנית דיווחה שבהצהרות פומביות טאיב הזהיר את האיראנים שארצות הברית "שוכרת סוכנים ושכירי חרב במאמץ להמשיך את מזימותיה למהפכה רכה ברפובליקה האסלאמית". טאיב גם הצהיר שבמהומות לאחר הבחירות לנשיאות איראן ותנועת המחאה שקמה בשנת 2009 נהרגו שמונה אנשי בסיג' ונפצעו 300 אחרים.Iran opposition says 72 died in post-poll unrest Reuters. Sep 3, 2009. accessed 23-September-2009

בשנת 2022, הוא ובני משפחתו נכללו ברשימת האישים שהוטלו עליהם סנקציות על ידי מחלקת המדינה של ארצות הברית בשל מעורבותו בהפרות זכויות האדם באיראן. ב-23 ביוני 2022, המנהיג העליון "פיטר" את טאיב מהפיקוד על ארגון המודיעין של משמרות המהפכה תוך קידומו לתפקיד שולי במערכת.

 תפקידים ואחריות 

רשימת התפקידים ותחומי האחריות של חוסיין טאיב כוללת:
 סגן מטה התרבות המשותף של משמרות המהפכה האסלאמית.
 מפקד מחלקת התרבות של אוניברסיטת האימאם חוסיין משנת 2005 עד 2007.
 מפקד הבסיג' ב-29 באוקטובר 2007,Basij Mission Cultural Iran Daily, 29 Jun 2009. accessed 23-September-2009 ועד 2009.
 ראש ארגון המודיעין של משמרות המהפכה האסלאמית החל מאוקטובר 2009 ופוטר ב-23 ביוני 2022.

 סנקציות אישיות 
ב-28 באוקטובר 2010 הוכנס לרשימה השחורה של מחלקת האוצר של ארצות הברית. ב-13 באפריל 2011 האיחוד האירופי הטיל על טאיב סנקציות. רכושו הפרטי הוקפא ונאסר עליו להיכנס לאירופה,Official Journal of the European Union, 4/14/2001: COUNCIL REGULATION (EU) No 359/2011 of 12 April 2011 concerning restrictive measures directed against certain persons, entities and bodies in view of the situation in Iran מכיוון ש"כוחות בפיקודו השתתפו בהכאות אלימות המוניות, רציחות, מעצרים ועינויי מפגינים שלווים".

 משפחה 
טאיב איבד אח במצור על בצרה, במהלך מלחמת איראן–עיראק. הוא נשוי ואב לשלושה ילדים.

 קישורים חיצוניים 





 irgc-appoints-mohammad-kazemi-intelligence-chief באתר iranpress.com 

 כתבות אודות חוסיין טאיב בסוכנות החדשות mehrnews 

 הערות שוליים 

קטגוריה:אנשי משמרות המהפכה האסלאמית
קטגוריה:אנשי דת איראנים
קטגוריה:אנשי דת מוסלמים שיעים
קטגוריה:איראנים שמחלקת האוצר של ארצות הברית הטילה עליהם סנקציות
קטגוריה:איראנים שנולדו ב-1963